**Սյուզան Բրաունմիլեր** (անգլ.՝ Susan Warhaftig, փետրվարի 15, 1935(1935-02-15), Բրուքլին, Նյու Յորք, Նյու Յորք, ԱՄՆ), ամերիկացի լրագրող, գրող և ֆեմինիստ ակտիվիստ, առավել հայտնի է «Մեր կամքին հակառակ» գրքով (1975 թվական), որը Նյու Յորքի հանրային գրադարանի կողմից համարվել է 20-րդ դարի 100 լավագույն գրքերից մեկը։

Կյանք և կրթություն
------------------

Բրաունմիլերը ծնվել է Բրուքլինում (Նյու Յորք), Մեյի և Սամուել Ուորհաֆտիգի՝ միջին խավի հրեա ընտանիքում։ Մեծացել է Բրուքլինում և եղելծնողների միակ երեխան։ Հայրը արտագաղթել է լեհական քաղաքից և դարձել վաճառող, ավելի ուշ՝ հանրախանութի վաճառող, իսկ մայրը եղել է քարտուղար։ Ավելի ուշ նա վերցրել է Բրաունմիլեր կեղծանունը՝ 1961 թվականին իրավաբանորեն փոխելով իր ազգանունը։

Սյուզան Բրաունմիլերը երկու տարի (1952-1954 թվականներին) սովորել է Կոռնելի համալսարանում կրթաթոշակով, բայց չի ավարտել այն։ Ավելի ուշ դերասանություն է սովորել Նյու Յորքում։ Նկարահանվել է Օֆֆ-Բրոդվեյ երկուսում։

Գործունեություն
---------------

Բրաունմիլերը նաև մասնակցել է քաղաքացիական իրավունքների պայքարին՝ CORE-ին և SNCC-ին միանալով 1964 թվականին։ Բրաունմիլերը 1964 թվականին, երբ աշխատում էր Միսսիսիպի նահանգի Մերիդիան քաղաքում, կամավոր մասնակցել է «Ազատության ամառը» նախագծին։

Նա առաջին անգամ մասնակցել է կանանց ազատագրական շարժմանը Նյու Յորքում 1968 թվականին։

1970 թվականին Բրաունմիլերը դարձել է Ladies' Home Journal-ի դեմ նստացույցի համակարգողը։ Նրանք կոչ էին անում կանանց կիսվել իրենց պատմություններով։

1971 թվականին սկսել է աշխատել «Մեր կամքին հակառակ» գրքի վրա, այնուհետև չորս տարի անցկացրել է Նյու Յորքի հանրային գրադարանում՝ հետազոտություններ կատարելու և հոդվածներ գրելու նպատակով։

1977 թվականին Բրաունմիլերը դարձել է Մամուլի ազատության կանանց ինստիտուտի (WIFP) աշխատակից։ Այն եղել է շահույթ չհետապնդող հրատարակչական կազմակերպություն։ 1978 թվականին մասնակցել է պոռնոգրաֆիայի դեմ պայքարի ֆեմինիստական համաժողովին, իսկ 1979 թվականին հիմնադրել է «Կանայք ընդդեմ պոռնոգրաֆիայի» կազմակերպությունը։

1973 թվականին արժանացել է Ալիսիա Պատերսոնի լրագրողական կրթաթոշակի՝ հետազոտությունների կատարելու և հոդվածներ գրելու համար։ 1975 թվականին Թայմ ամսագիրը նրան հռչակել է տարվա 12 կանանցից մեկը։

Նա նկարահանվել է ֆեմինիստական «Նա գեղեցիկ է, երբ բարկանում է» պատմական ֆիլմում (2014)։

Կարիերա
-------

Բրաունմիլերի լրագրության ուղին սկսվել է խմբագրի պաշտոնից։ Այնուհետև շարունակել է աշխատել որպես Coronet-ի գլխավոր խմբագրի օգնական (1959-60), Նյու Յորքի նահանգի օրենսդիր մարմնի Albany Report-ի խմբագիր (1961-1962) և Newsweek-ի ազգային հարցերի հետազոտող (1963-1964): 1960-ականների կեսերին Բրաունմիլերը շարունակել է իր լրագրության կարիերան՝ աշխատելով որպես Ֆիլադելֆիայի NBC-TV-ի թղթակից (1965), որպես Village Voice-ի խմբագիր (1965) և Նյու Յորքի ABC-TV-ի խմբագիր (1966-1968):

1968 թվականից աշխատել է որպես անկախ գրող։ Նրա գրքերը, էսսեները և հոդվածները պարբերաբար հայտնվել են այնպիսի հրատարակություններում, ինչպիսիք են New York Times-ը, Newsday-ը, New York Daily News-ը, Վոգ-ը և The Nation-ը։

Գրքեր
-----

* *Shirley Chisholm: A Biography* (Doubleday, 1970)
* *Against Our Will: Men, Women, and Rape* (Simon and Schuster, 1975/Fawcett Columbine 1993)
* *Femininity* (Linden Press/Simon & Schuster, 1984)
* *Waverly Place* (Grove Press, 1989)
* *Seeing Vietnam: Encounters of the Road and Heart* (Harper Collins, 1994)
* *In Our Time: Memoir of a Revolution* (Dial Press, 1990)
* *My City High Rise Garden* (Rutgers University Press, 2017)

Անձնական կյանք
--------------

Բրաունմիլերն իրեն նկարագրել է որպես «միայնակ կին»։ «Ես կցանկանայի կապի մեջ լինել մի տղամարդու հետ, ում հարգում եմ",- ասել է նա 1976 թվականին հարցազրույցի ժամանակ՝ բացատրելով իր չամուսնացած լինելն այն փաստով, որ պատրաստ չի եղել փոխզիջման գնալու։

2018 թվականի դրությամբ ամուսնացած չի եղել։

Ծանոթագրություններ
------------------

1. 1 2  SNAC — 2010.
2. ↑  «Susan Brownmiller»։ *Jewish Women's Archive* (անգլերեն)։ Վերցված է 2020-12-01
3. ↑  «Alicia Patterson Foundation»։ *www.aliciapatterson.org*։ Վերցված է 9 September 2017
4. ↑  Cohen Sascha (October 7, 2015)։ *How a Book Changed the Way We Talk About Rape*։ *Time*։ Վերցված է 28 August 2022
5. ↑  «The Women»
6. ↑  «The Film – She's Beautiful When She's Angry»։ Shesbeautifulwhenshesangry.com։ Վերցված է 2017-04-28
7. ↑  Petersen Clarence (March 2, 1985)։ «Femininity, by Susan Brownmiller»։ *Chicago Tribune*։ Վերցված է 28 August 2022
8. ↑  Roberts Yvonne (28 August 2022)։ «Fab abs, Nicole Kidman. But this frantic effort to look half your age is frankly demeaning»։ *The Guardian*։ Վերցված է 28 August 2022։ «Brownmiller described attempting to acquire femininity as "bafflingly inconsistent at the same time [as]… minutely demanding… Femininity always demands more". And she warned that "an unending absorption in the drive for a perfect appearance… is the ultimate restriction on freedom of mind".»
9. ↑  «In Our Time - Excerpt»։ *The New York Times*։ 1999։ Վերցված է 28 August 2022
10. ↑  Miller Laura (December 19, 1999)։ «It Never Did Run Smooth»։ *The New York Times*։ Վերցված է 28 August 2022
11. ↑  «My City Highrise Garden»։ *rutgersuniversitypress.org*։ Վերցված է 9 September 2017
12. ↑  Author bio, bookreporter.com (accessed June 3, 2010).
13. ↑  Mary Cantwell, "The American Woman", *Mademoiselle*, June 1976.

Արտաքին հղումներ
----------------

* Սյուզան Բրաունմիլեր կանանց արխիվ
* «Մեր կամքին հակառակ գրքի քննադատությունը»» (1976)
* Susan Brownmiller.com: An Informal Bio
* *In Our Time: Memoir of a Revolution*, 0-449-90820-8

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BIBSYS: 90053968 · BNE: XX867207 · CiNii: DA01482406 · CONOR: 38283619 · GND: 1142039161 · GTAA: 86487 · ISNI: 0000000116786392 · LCCN: n83151582 · LNB: 000166203 · NDL: 00688014 · NKC: jo2013788794 · NTA: 070806284 · NUKAT: n95101078 · SUDOC: 076448002 · VIAF: 79319004 · WorldCat VIAF: 79319004 |

 |

 |